7 Nasihat

"7 Nasihat" merupakan lagu nyanyian Dato' Sri Siti Nurhaliza duet bersama Kmy Kmo dan Luca Sickta yang dikeluarkan pada 20 Februari 2020.Kritikan Sosial Siti Nurhaliza Menerusi Single Terbaharu 7 Nasihat Kopi Planet. 20 Februari 2020. Dicapai pada 4 Julai 2020. Lagu ini ialah hasil nukilan sepenuhnya oleh Kmy Kmo & Luca Sickta. "7 Nasihat" berpaksikan kepada elemen muzik kemelayuan dan bait-bait lirik turut melambangkan kesantunan orang Melayu dalam memberi kritikan sosial menggunakan bahasa kiasan.Sudirman Mohd Tahir (20 Februari 2020). 7 Nasihat sarat kemelayuan Harian Metro. Dicapai pada 23 Februari 2020. Ia dikeluarkan sebagai single keempat untuk album ke-19 Siti, ManifestaSITI2020 yang dikeluarkan pada 3 Julai 2020.

Latar belakang
Selepas kejayaan single terdahulu seperti "Anta Permana" dan "Terang", Siti Nurhaliza mengumumkan akan muncul dengan single terbaru dalam tempoh terdekat. Siti mendakwa perlu menunggu rakan duet Kmy Kmo dan Luca Sickta yang terlewat 30 minit pada hari rakaman "7 Nasihat". Siti yang tiba dahulu di studio rakaman, terpaksa menunggu mereka yang kelam-kabut hingga sesat mencari lokasi premis.Zaidi Mohamad (22 Februari 2020). Siti tunggu BBNU setengah jam Berita Harian. Dicapai pada 23 Februari 2020. Ini merupakan kali kedua Siti membawakan lagu berentak hip hop selepas kali terakhir kali terakhir tampil dengan lagu irama hip hop bersama Too Phat, bertajuk "Dua Dunia" pada 2005, Siti mengaku tidak mahu ketinggalan dengan peredaran muzik semasa.Zaidi Mohamad (20 Februari 2020). Siti cuba hip hop pula Berita Harian. Dicapai pada 23 Februari 2020. Siti berkata mengenai lagu ini:

Siti mengumumkan pada Jun 2020 bahawa beliau akan merakamkan muzik video untuk lagu "7 Nasihat".Khai Azfar (17 Jun 2020). Siti Nurhaliza Umum Rakam Video Muzik 7 Nasihat Murai.com.my. Dicapai pada 4 Julai 2020.

Nilai murni
Menerusi akaun Twitter miliknya, Siti mendedahkan nilai murni menerusi satu kicauan. Antara nilai dalam "7 Nasihat" ialah:Azwa Rahman (21 Februari 2020). “Nak Berjaya Jangan Sombong” – Siti Nurhaliza Dedah Nilai Murni Di Sebalik Lagu 7 Nasihat Astro Gempak. Dicapai pada 4 Julai 2020. 

 Nak berjaya jangan sombong
 Dahulukan hormat
 Jaga lidah dan tulisan
 Jangan lupa diri
 Bersihkan hati
 Berbaik budi sesama kita
 Ingat pesan yang tua

Kicauan lagu ini telah menerima hampir 9,000 ulang kicau dan lebih 10,000 tanda suka daripada warga Twitter.

Keluaran
"7 Nasihat" dikeluarkan pada 20 Februari 2020, ia boleh didapati di semua pelantar digital termasuk Spotify, iTunes, KKBox, Deezer, Joox dan Apple Music. Single ini juga ialah bingkisan awal untuk album studio Siti ke-18 yang dijadulkan akan dilancarkan pada 1 April 2020.

Namun tidak lama selepas ia dikeluarkan, "7 Nasihat" telah dimuatnaik di YouTube tanpa kebenaran Siti. Beliau meluahkan kekecewaannya menerusi ciapan di Instagram dan meminta ramai pihak agar memadamkan video tersebut dan menghormati karya orang lain.Siti Nurhaliza berdukacita... lagu baharu 7 Nasihat dicuri secara berleluasa - “Saya mohon hormati hak cipta!” mStar Online (20 Februari 2020). Dicapai pada 23 Februari 2020. Beliau juga meminta agar para peminat membantunya dengan cara membuat laporan terhadap akaun YouTube terbabit.Wawann Mohd (20 Februari 2020). Siti Nurhaliza kesal, single 7 Nasihat dimuat naik secara tidak sah di Youtube Sinar Harian. Dicapai pada 23 Februari 2020.Shamsul Azree Shamshir (20 Februari 2020). 'Tolong padamkan sekarang!' Berita Harian. Dicapai pada 23 Februari 2020.

Format dan senarai runut
 Muat turun digital
 "7 Nasihat" – 3:39

 Persembahan carta 
 Carta (2020) KedudukancartaCarta RIM (Domestik)5Carta 40 Suria FM 1Muzik Muzik 351

Sejarah keluaran
NegaraTarikhFormatLabelMalaysia20 Februari 2020Muat turun digital  pensitriman digitalSiti Nurhaliza Productions  Universal Music Group (Malaysia)

Rujukan

Kategori:Single 2020
Kategori:Lagu Siti Nurhaliza